《竹宫长句》
宋代·李若水

断云托月天南东，梦魂初下蓬莱峰。
绕街敲金戒天晓，乌帽遡凉奔竹宫。
神明之囿严且邃，踵门已觉尘凡空。
温温妙友隔窗语，徐徐好日常庭红。
案头书帙万卷富，门外帘影三秋风。
东家所慎盖先此，小人曷敢不精衷。
绯衣赞者趣行事，升降拜起庄微躬。
丁东环佩众泉咽，荧煌星斗千炬烘。
瘦羊端笑古人细，肥马暂逐儿曹雄。
指日欃枪落天外，告庙还看礼更丰。

作者简介：李若水（1093年－1127年），原名若冰，字清卿，洺州曲周县（今河北曲周县）水德堡村人。靖康元年为太学博士，官至吏部侍郎，曾奉旨出使金国。靖康二年随宋钦宗至金营，怒斥敌酋完颜宗翰，不屈被害。后南宋追赠观文殿学士，谥忠愍。有《李忠愍公集》。徽宗宣和四年（1122年），为元城尉，调平阳府司录，济南府教授，除太学博士。钦宗靖康元年（1126年），为太常博士。既而使金，迁著作佐郎。使还，擢尚书吏部侍郎兼权开封府尹。二年，从钦宗至金营，金人背约，逼钦宗易服，若水敌不屈残杀，时年三十五。